EkBass/fiwiki-20250220-pages-articles huggingface dataset:
Mustalammi (Vihti)

Mustalammi on Vihdin koillisosassa läntisellä Uudellamaalla sijaitseva kahdeksantoista hehtaarin laajuinen metsäjärvi. Etäisyys Nummelasta on 28 kilometriä koilliseen ja Helsingin keskustasta 46 kilometriä pohjoisluoteeseen. == Maantiede == Mustalammin pituus on lounaasta koilliseen on 700 metriä. Järven koilliskolkassa on luoto. Järveä ympäröi metsä ja suoalue, jolta virtaa laskuojia järven itärantaan. Länsipuolella on Komiharju (140 metriä mpy). Etelässä on Pikku-Kairi. Mustalammin lounaiskolkasta virtaa laskuoja länteen Annikkaansuolle, josta oja virtaa Mustalamminojana itään kohti Pikku-Kairia, jonka korkeustaso on noin kuusi metriä Mustalammia alempana. Mustalammi (23.093.1.004) kuuluu Vihtijärven valuma-alueeseen (23.093), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Mustalammi on Vihtijärven valuma-alueen neljänneksi laajin vakavesi ja Karjaanjoen vesistön koillisia vakavesiä.Karjaanjoki (23). Järviwiki. Viitattu 2.4.2021. Mustalammin pohjoispuolella sijaitsee Vantaanjoen päävesistöön kuuluva Valkealammi. Järviä erottaa 200 metriä leveä kannas. Vihdin Mustalammi on kolmanneksi laajin Suomen kymmenistä saman nimisistä vakavesistä.Mustalammi. Järviwiki. Viitattu 16.4.2021. == Lähteet == Luokka:Vihdin järvet Luokka:Karjaanjoen vesistö
Iso-Parikas

Iso-Parikas on 22 hehtaarin laajuinen kirkasvetinen metsäjärvi Vihdin kaakkoisosassa läntisellä Uudellamaalla. Etäisyys Nummelasta on yhdeksän kilometriä itään ja Helsingin keskustasta 32 kilometriä luoteeseen. Järvi sijaitsee Salmen ulkoilualueella. == Maantiede == Ison-Parikkaan pituus etelästä pohjoiseen on 1,6 kilometriä ja leveys lännestä itään 220 metriä. Järvi on saareton ja rannoiltaan mökittämätön. Sen kapeasta, salmimaisesta eteläosasta lähtee Myllypuro kaakkoon Nuuksion Pitkäjärveen. Ison-Parikkaan länsipuolella sijaitsee Poikkipuoliainen ja itäpuolella Salmijärvi. Kaakkoispuolella on Pikku-Parikas eli Vähä-Parikas ja eteläpuolella Kaitlampi. Ympäristö on kalliometsää, joka kohoaa paikka paikoin yli sata metriä merenpinnan yläpuolelle. Ison-Parikkaan vesi on vähäravinteista, kirkasta ja verraten hapanta. Järvessä on havainnoitu jopa kuuden metrin näkösyvyys. Iso- Parikas (81.057.1.058) kuuluu Mankinjoen valuma-alueeseen (81.057), joka on kolmannen jakovaiheen vesistö Suomenlahden rannikkoalueella (81). Iso-Parikas on Mankinjoen valuma-alueen pohjoisin vakavesi.Mankinjoen valuma-alue (81.057). Järviwiki. Viitattu 6.4.2021. == Lähteet == Luokka:Vihdin järvet Luokka:Mankinjoen vesistö
Maladosts

Maladosts (, ”Nuoriso”) on valkovenäläinen kirjallis-taiteellinen ja yhteiskuntapoliittinen aikakauslehti. Se ilmestyy Minskissä kerran kuussa valkovenäjän kielellä. Vuonna 1953 perustettu Maladosts julkaisee valkovenäläisten kirjailijoiden teoksia, kirjallisuuskritiikkiä ja kulttuurikatsauksia sekä artikkeleita yhteiskunnallisista ja historiallisista aiheista. Lehti on suunnattu etupäässä nuorisolle. Sen päätoimittajina ovat työskennelleet Aljaksei Kulakouski (1953–1958), Pimen Pantšanka (1958–1966), Ales Asipenka (1966–1972), Genadz Buraukin (1972–1978), Vasil Zujonak (1978–1982), Anatol Gratšanikau (1982–1991) ja Henryh’ Dalidovitš (vuodesta 1991). ==Lähteet== ==Aiheesta muualla== * Lehden sivusto Luokka:Kirjallisuuslehdet Luokka:Neuvostoliittolaiset aikakauslehdet Luokka:Valkovenäläiset viestimet
Puntalästi

Puntalästi on keskiajalla ja uuden ajan alussa Ruotsissa ja Suomessa käytössä ollut tilavuuden mittayksikkö, jota käytettiin viljan määrän mittaamiseen. Yksi puntalästi oli tavallisesti 12, joskus 9 puntaa. Puntalästin suuruus oli 12 puntaa eli 48 tynnyriä. Itä-Suomessa yksi puntalästi oli pienempi eli 36 tynnyriä. ==Lähteet== Luokka:Tilavuusyksiköt
Punta (mittayksikkö)

Punta on keskiajalla ja uuden ajan alussa Ruotsissa ja Suomessa käytössä ollut tilavuuden mittayksikkö, jota käytettiin yleisesti viljan määrän mittaamiseen. Yksi punta vastasi Ruotsissa kahdeksaa ja Suomessa yleensä kuutta pannia. Yksi Tukholman panni oli 1500-luvulla 47 litraa. Veronkantomittana pannin suuruus vaihteli maakunnittain. Vuonna 1638 annettiin asetus, jonka mukaan yhden pannin suuruus oli puoli tynnyriä eli 72 litraa. Tästä voidaan laskea, että yksi punta oli 1500-luvulla Tukholmassa 376 litraa. Aikana, jolloin puntaa käytettiin viljamittana, maatilan pinta-alan suuruus ilmoitettiin usein siemenviljan kylvömäärän puntaluvulla. ==Lähteet== Luokka:Tilavuusyksiköt
Iso Myllylampi

Iso Myllylampi on 22 hehtaarin laajuinen järvi Vihdin lounaisosassa läntisellä Uudellamaalla. Se sijaitsee Nummelan lounaispuolella. Etäisyys Helsingin keskustasta on 42 kilometriä länsiluoteeseen. == Maantiede == Ison Myllylammen pituus kaakosta luoteeseen on noin kilometrin. Järven luoteisosassa sijaitsee noin 30 aarin laajuinen Hopeasaari. Rannoilla on runsaasti pientaloja, järven eteläpuolitse kulkee valtatie 25 ja itäpuolitse seututie 110. Ison Myllylammen kaakkoisrannalta lähtee noin 300 metrin pituinen laskuoja Vähään Myllylampeen, joka sijaitsee itäpuolella. Vähän Myllylammen korkeustaso on noin seitsemän metriä Isoa Myllylampea alempi. Isoa Myllylampea kuormittavat asutuksen jätevedet, ilmalaskeumat ja metsänhoidolliset toimet. Iso Myllylampi (23.035.1.004) kuuluu Heinälammen valuma-alueeseen (23.035), joka on kolmannen jakovaiheen vesistö Karjaanjoen vesistössä (23). Toinen jakovaihe on Hiidenveden alue (23.03). Heinälammen valuma-alueen vakavesistä yli hehtaarin laajuisia ovat Iso Myllylampi, Vähä Myllylampi, Ahvenlampi ja Lauklampi.Heinälammen valuma-alue (23.035). Järviwiki. Viitattu 7.4.2021. == Lähteet == Luokka:Vihdin järvet Luokka:Karjaanjoen vesistö
Slovakian presidentinvaalit 2014

Slovakian presidentinvaalien 2014 ensimmäinen kierros järjestettiin Slovakiassa 15. maaliskuuta 2014 ja toinen kierros 29. maaliskuuta 2014. Toiselle kierrokselle pääsivät Smer-SD puolueen ehdokas Robert Fico sekä sitoutumaton ehdokas Andrej Kiska. Kiska voitti vaalien toisen kierroksen saatuaan 59,39 % äänistä. ==Lähteet== Luokka:Vuoden 2014 vaalit Luokka:Slovakian presidentinvaalit
Slovakian presidentinvaalit 2009

Slovakian presidentinvaalit 2009 järjestettiin Slovakiassa maalis- ja huhtikuussa 2009, ja ne olivat maan kolmannet suorat presidentinvaalit. Kun kukaan ehdokas ei saanut enemmistöä äänistä ensimmäisellä kierroksella 21. maaliskuuta, niin 4. huhtikuuta järjestetyssä toisessa kierroksessa Ivan Gašparovičista tuli ensimmäinen Slovakian presidentti, joka valittiin toiselle peräkkäiselle kaudelle. Hänen vastaehdokkaansa oli oppositiokandidaatti Iveta Radičová. ==Lähteet== Luokka:Vuoden 2009 vaalit Luokka:Slovakian presidentinvaalit
Slovakian presidentinvaalit 2004

Slovakian presidentinvaalit 2004 järjestettiin Slovakiassa 3. huhtikuuta 2004 ja vaalin toinen kierros 17. huhtikuuta. Vaikka entinen pääministeri Vladimír Mečiar sai eniten ääniä ensimmäisellä kierroksella, niin toisella kierroksella hänen vastaehdokkaansa Ivan Gašparovič voitti vaalit. ==Lähteet== Luokka:Vuoden 2004 vaalit Luokka:Slovakian presidentinvaalit
Punta (täsmennyssivu)

Punta voi tarkoittaa: * Punta, rahayksikkö * Punta, naula eli pauna, brittiläinen massan mittayksikkö * Punta, (espanjan ja italian kielessä kärki) mereen työntyvä korkea pienehkö niemi * Punta, Keski-Amerikasta peräisin oleva musiikkityyli * Punta rock, keskiamerikkalainen populaarimusiikin tyylilaji * Punta, vanha suomalainen viljamitta * Punta Oy, säilytys-, lukitus- ja jakeluratkaisuja kehittävä yritys * Puntalästi, vanha suomalainen viljamitta.
Slovakian presidentinvaalit 1999

Slovakian presidentinvaalit 1999 järjestettiin Slovakiassa 15. toukokuuta 1999 ja vaalin toinen kierros 29. toukokuuta. Vaalit ovat Slovakian ensimmäiset suorat presidentinvaalit vuoden 1998 tehdyn perustuslain muutoksen jälkeen. Tätä ennen parlamentti valitsi presidentin. Vaalit voitti Rudolf Schuster, joka voitti toisella kierroksella maan entisen pääministerin Vladimír Mečiarin. ==Lähteet== Luokka:Vuoden 1999 vaalit Luokka:Slovakian presidentinvaalit
Saksan presidentinvaalit 1999

Saksan presidentinvaalit (virallisesti 11. liittovaltion kokous), on epäsuora vaalitapa, jossa valitaan Saksan liittopresidentti. Vaalit järjestettiin Saksassa 23. toukokuuta 1999. Vaalit voitti SPD:n ehdokas Johannes Rau. == Lähteet == == Aiheesta muualla == 1999 Luokka:Vuoden 1999 vaalit
Rhea Seehorn

Deborah Rhea Seehorn (s. 12. toukokuuta 1972 Norfolk, Viginia) on yhdysvaltalainen näyttelijä. Hänet tunnetaan parhaiten roolistaan Kim Wexlerinä televisiosarjassa Better Call Saul (2015–2022), josta hän sai parhaan draamasarjan naissivuosan Primetime Emmy -ehdokkuuden. == Valikoitu filmografia == === Elokuvat === * Riders (2002) *Karvanaama (2006) *Seven Stages to Achieve Eternal Bliss (2018) *Inside Man: Most Wanted (2019) *Things Heard & Seen (2021) *Linoleum (2022) *Bad Boys: Ride or Die (2024) === Televisiosarjat === * Homicide – pelon kadut (1997) *Elämää tähden kanssa (2003–2004) *Politiikan nappula (2007) *American Dad! (2009–2019) *Dollhouse (2009) *Burn Notice (2010) *Ratkaisija (2010) *Whitney (2011–2013) *Franklin & Bash (2011–2014) *Family Guy (2013) *House of Lies (2013) *Better Call Saul (2015–2022) *Kova laki: Erikoisyksikkö (2018) *Roseanne (2018) *Rouva varapresidentti (2019) *The Twilight Zone (2019) *Ridley Jones (2021) *The Harper House (2021) == Lähteet == Luokka: Vuonna 1972 syntyneet Luokka: Yhdysvaltalaiset näyttelijät Luokka:Elävät henkilöt
Pöllötöllö

Pöllötöllö on MTV3-kanavalla 25. huhtikuuta 2021 alkanut viisiosainen suomalainen arkisto-ohjelma, jossa vaihtuvat julkkisvieraat katsoivat ja kommentoivat MTV:n vuosien varrella esittämiä ohjelmia. Suoratoistopalvelu mtv:ssä julkaistiin myös kokonaisia jaksoja vanhoista ohjelmista. Ohjelmassa kuuluttajana nähtiin MTV:llä 1980–1990-luvulla kuuluttajana työskennellyt Irene Usvasalo. == Jaksot == Jakso Katsotut ohjelmat Ohjelmien katsojat Ensiesitys MTV3:lla Katsojaluvut 1 Kymmenen Uutiset (1986), Lauantaitanssit (1984), Idols (2004), Kaverukset (1963), Vintiöt (1995), Napakymppi (1989), Kymmenen Uutiset (1989) Niko Saarela, Santeri Kinnunen & Kari Hietalahti Pekka Strang & Jaakko Saariluoma Miitta Sorvali & Krisse Salminen Jorma Uotinen & Sami Sykkö Minna Kivelä & Paula Noronen 25. huhtikuuta 2021 646 000 2 Kymmenen Uutiset (1981), Far Out (2001), Uutismokia eri vuosilta, Gladiaattorit (1993), Levyraati (1983), Kivikasvot (1971), Salatut elämät (1999) Jenni Pääskysaari & Tuomas Kyrö Ile Uusivuori & Esko Eerikäinen Pete Lattu & Venla Saartamo Eeka Mäkynen & Tatu Ferchen Miitta Sorvali & Krisse Salminen Minna Kivelä & Paula Noronen 2. toukokuuta 2021 406 000 3 Bumtsibum (1999), Uutismokia eri vuosilta, Parempi myöhään… (1979), Kymmenen Uutiset (1988), Älywapaa palokunta (1985), Joka kodin asuntomarkkinat (1994) Veronica Verho & Anneli Verho Kirsi Alm-Siira & Mervi Kallio Keijo Leppänen & Pirjo Nuotio Jorma Uotinen & Sami Sykkö Ile Uusivuori & Esko Eerikäinen Miitta Sorvali & Krisse Salminen 9. toukokuuta 2021 421 000 4 Puhtaat valkeat lakanat (1993), Hyvät herrat (1992), Spede Show (1970-luku), Valehtelijoiden klubi (1981), Jyrki (1995–1997), Soitinmenot (1986), The Joyboys Story (1997) Miitta Sorvali & Krisse Salminen Jenni Poikelus & Jenni Pääskysaari Ile Uusivuori & Esko Eerikäinen Kirsi Alm-Siira & Mervi Kallio Joonas Nordman & Susanna Laine Jorma Uotinen & Sami Sykkö 16. toukokuuta 2021 374 000 5 Karpolla on asiaa (1985–1991), Tabu (1986), Hynttyyt yhteen (1991), Uuno Turhapuro armeijan leivissä (1986), Hyvät, pahat ja rumat (1994), Ruusun aika (1991), Speden Spelit (1994) Pekka Strang & Jaakko Saariluoma Miitta Sorvali & Krisse Salminen Hannele Lauri & Eija Vilpas Minna Kivelä & Paula Noronen Joonas Nordman & Susanna Laine Veronica Verho & Anneli Verho 23. toukokuuta 2021 338 000 == Julkaistut arkisto-ohjelmien jaksot == Ohjelma Jakson esitysvuosi Julkaisu mtv-palvelussa Kaverukset 1963 22. huhtikuuta 2021 Kivikasvot 1971 Älywapaa palokunta 1985 Gladiaattorit 1993 Joka kodin asuntomarkkinat 1994 Vintiöt 1995 Salatut elämät 1999 Suuri Seikkailu 2003 Soitinmenot 1986 27. huhtikuuta 2021 == Lähteet == == Aiheesta muualla == * Pöllötöllö ja julkaistut arkisto- ohjelmat mtv-palvelussa Luokka:2020-luvun suomalaiset televisiosarjat Luokka:MTV3:n televisio-ohjelmat
Komulanköngäs

Komulanköngäs on Hyrynsalmella sijaitseva kaksihaarainen vesiputous ja puromylly. Se sijaitsee Lauttajärvestä lähtevässä Syväjoessa. Komulanköngäs on Museoviraston luetteloima RKY 2009 -kohde. Könkään alkuperäinen mylly oli 1600-luvulta ja nykyinen on rakennettu 1900-luvun alussa. Mylly on ollut toiminnassa 1980-alkupuolelle saakka. Komulanköngäs sijaitsee UKK- vaellusreitin varrella, ja sen lähelle pääsee myös autolla. ==Lähteet== Luokka:Suomen vesiputoukset Luokka:Hyrynsalmen luonto
Chen Nien-chin

Chen Nien-chin (, s. 10. toukokuuta 1997) on taiwanilainen amatöörinyrkkeilijä. Chen on kilpaillut vuodesta 2014 lähtien. Astanan MM- kilpailuissa 2016 Chen otteli 75 kg sarjassa. Hän voitti kolme ensimmäistä otteluaan pistein 3–0 voittaen järjestyksessä kroatialaisen Anamarija Maršićin, brasilialaisen Andreia Bandeiran ja marokkolaisen Khadija Mardin. Välierissä Yhdysvaltain Claressa Shields oli parempi pistein 3–0, mutta Chen saavutti uransa ensimmäisen aikuisten arvokisamitalin. Chen osallistui Rio de Janeiron olympialaisten 75 kg sarjaan. Hän hävisi ensimmäisessä ottelussa venäläiselle Yaroslava Yakushinalle 3–0 ja putosi näin jatkosta. Vuoden 2017 Aasian-mestaruuskilpailuissa Chen otteli 75 kg sarjassa. Hän voitti puolivälierissä mongolialaisen Munkhbat Myagmarjargalin 5–0, mutta hävisi välieräottelussa eteläkorealaiselle Seon Su-Jinille samoin luvuin. New Delhin MM-kilpailuissa 2018 Chen otteli 69 kg sarjassa. Ensimmäisellä kierroksella Chen voitti norjalaisen Madeleine Angelsenin ja toisella kierroksella suomalaisen Elina Gustafssonin. Puolivälierissä Chen voitti kanadalaisen Myriam Da Silva Rondeaun 4–1 ja välierävaiheessa intialaisen Lovlina Borgohainin 4–0. Loppuottelussa Chen voitti kiinalaisen Gu Hongin 3–2. Bangkokin AM-kilpailuissa 2019 Chen otteli 69 kg sarjassa. Hän voitti puolivälierissä intialaisen Borgohainin. Välieräottelussa Chen voitti kazakstanilaisen Dariga Shakimovan 5–0. Loppuottelussa hän hävisi Gu Hongille 3–2. Ulan-Uden MM-kilpailuissa 2019 Chen otteli 69 kg sarjassa. Hän aloitti turnauksen toiselta kierroksella, jolla voitti ranskalaisen Emilie Sonvicon. Chen hävisi puolivälieräottelussa kiinalaiselle Yang Liulle 3–2. Vuonna 2020 Chen varmisti paikan Tokion olympialaisten 69 kg sarjaan oltuaan toinen Aasian karsintaturnauksessa. Huhtikuuhun 2021 mennessä Chen on otellut amatööriurallaan 30 ottelua, joista on voittanut 21. ==Lähteet== Luokka:Taiwanilaiset nyrkkeilijät Luokka:Vuonna 1997 syntyneet Luokka:Elävät henkilöt
Jenni Kantanen

Jenni Kantanen (s. 12. elokuuta 2001) on suomalainen jalkapalloilija, pelipaikaltaan hyökkääjä. Hän on edustanut Liigassa Tampereen Ilvestä kausina 2019–2020 ja 2022. Ensimmäisellä liigakaudellaan hän pelasi 19 ottelua, joissa hän teki viisi maalia, ja toisella kaudella 12 ottelua, joissa syntyi kolme maalia. Kaudella 2021 Kantanen pelasi Kakkosessa Tampereen Pallo-Veikkojen joukkueessa. Kantanen on pelannut Suomen nuorisomaajoukkueissa. Hän pelasi alle 17-vuotiaiden Euroopan-mestaruuskilpailuissa 2018 ja teki ottelussa kolmannesta sijasta Englantia vastaan 2–1-voittomaalin. Kolmannen sijan myötä Suomi selviytyi myöhemmin samana vuonna pelattuihin saman ikäluokan maailmanmestaruuskilpailuihin, joissa Kantanen teki maalin alkulohko-ottelussa Ghanaa vastaan. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Kubaba

Kubaba (sumeriksi 𒆬𒀭𒁀𒌑, joskus myös muodossa Kug-Bau) oli Sumerin kuningatar ja ainoa Sumerin kuninkaiden luettelossa mainittu nainen. Luettelon mukaan hän hallitsi yli 100 vuotta ja aikakautta leimasi rauha ja hyvinvointi. Kubaban mainitseminen listalla voisi merkitä sitä, että hän hallitsi aivan itse ilman miestään tai isäänsä, mikä olisi Sumerin historiassa erittäin poikkeuksellista. Tätä hypoteesia puoltaa mm. se, että Kubaba on kuvattu nimenomaan kuninkaiden käyttämä päähine päässään. Kubaban elinaika on valistuneiden arvauksien varassa, mutta hänen oletetaan eläneen ja hallinneen 2500-luvulla eaa. On esitetty, että Kubaba olisi ollut taustaltaan tavernan pitäjä tai sen työntekijä, joka olisi sittemmin noussut hallitsijaksi. Tavernan pitäjät ja olut olivat keskeisessä asemassa sumerilaisessa mytologiassa ja arjessa, joten tällä on ehkä haluttu oikeuttaa Kubaban nousu valtaistuimelle.. Mikäli Kubaba on todellisuudessa ollut itsenäinen hallitsija, tekisi se hänestä historian ensimmäisen naishallitsijan, joka nousi valtaan 500 vuotta ennen ensimmäisiä naispuolisia faaraoita. Myöhemmin Kubabaa alettiin palvoa jumalattarena heettien keskuudessa, joskin hänen roolinsa oli melko pieni. == Lähteet == Luokka:Sumer Luokka:Aasialaiset jumalattaret
Eurooppanaiset

Eurooppanaiset ry on suomalainen rekisteröitynyt yhdistys, joka toimii Euroopasta ja EU:sta kiinnostuneiden naisten keskusjärjestönä. Se on mm. pyrkinyt tuomaan esiin naisten äänestysaktiivisuutta EU-vaaleissa. Yhdistyksen kotipaikka on Helsinki. Yhdistys perustettiin vuonna 1995 nimellä Naiset'96 ja se pyrki tuomaan naisnäkökulmaa Suomen liittyessä Euroopan unioniin. Nykyään järjestö on Naisjärjestöjen keskusliiton, Eurooppalainen Suomi ry:n, ja Suomen YK-liiton jäsenjärjestö.. Vuonna 2022 yhdistyksen hallituksen puheenjohtajana toimii Päivi Luna. == Lähteet == Luokka:Suomalaiset naisjärjestöt
Saksan presidentinvaalit 1994

Saksan presidentinvaalit 1994 (virallisesti 10. liittovaltion kokous) järjestettiin 23. toukokuuta 1994. Istuva presidentti Richard von Weizsäcker toimi presidenttinä kaksi kautta, joten hän ei voinut asettua enää ehdolle. Kristillisdemokraattisen unionin ehdokas Roman Herzog valittiin presidentiksi kolmannessa äänestyksessä. == Lähteet == == Aiheesta muualla == 1994 Luokka:Vuoden 1994 vaalit
Sara Wedlund

Sara Wedlund (27. joulukuuta 1975 Vällingby – 11. kesäkuuta 2021 Vällingby) oli ruotsalainen kestävyys- ja maastojuoksija. Hän oli mukana yleisurheilun MM-kisoissa Göteborgissa 1995 ollen siellä sijalla 9 ja Atlantan kesäolympialaisissa 1996 sijalla 11. Maastojuoksussa hän voitti EM-kultaa henkilökohtaisessa kilpailussa Belgian Charleroissa vuonna 1996 ja EM-hopeaa Alnwickissa 1995.https://www.is.fi/yleisurheilu/art-2000008069398.html Wedlund teki Ruotsin ennätyksen heti ensimmäisellä juoksullaan 5000 metrillä 19-vuotiaana vuonna 1995. Hän lopetti kilpauransa nivusseudun vamman vuoksi vuonna 2003. Wedlundille myönnettiin Victoria-palkinto vuonna 1996. Wedlund kärsi uransa aikana useista loukkaantumisista sekä anoreksiasta. == Henkilökohtaiset ennätykset == * 3 000 m: 8.48,87 (1996) * 5 000 m: 15.06,90 (1996) * Maraton: 2.54.15 (2007) == Lähteet == Luokka:Ruotsalaiset kestävyysjuoksijat Luokka:Ruotsalaiset maastojuoksijat Luokka:Vuonna 1975 syntyneet Luokka:Vuonna 2021 kuolleet
Tunne rintasi

Tunne rintasi ry on suomalainen rekisteröity yhdistys, joka pyrkii lisäämään tietämystä rintasyövästä. Se on perustettu vuonna 1992. Toiminta on valtakunnallista ja sitä on suomeksi, ruotsiksi ja englanniksi. Yhdistyksen kotipaikka on Helsinki. Yhdistyksen toimintaan kuuluvat mm. "tissilähettiläät", joiden tehtävä on levittää tietoa rintasyövästä ja edustaa yhdistystä toiminnallaan. Tämänhetkisiä tissilähettiläitä ovat mm. Arja Koriseva ja Laura Haimila.. Lisäksi se on osallistunut Helsinki Pride -tapahtumiin. Vuonna 2021 yhdistyksen hallituksen puheenjohtajana toimi Anne Ylönen. Yhdistys on Naisjärjestöjen Keskusliiton ja SOSTEn jäsenjärjestö. == Lähteet == Luokka:Suomalaiset potilas- ja vammaisjärjestöt Luokka:Suomalaiset naisjärjestöt
Pikkalan riemukaari

Pikkalan riemukaari (ruots. Pickala äreport) eli Kabanovin riemukaari on Siuntion Pikkalassa sijaitseva riemukaari, joka on rakennettu silloiselle Porkkalan vuokra-alueelle Neuvostoliiton toimesta. Neuvostoliittolaiset rakensivat yli toistakymmentä riemukaarta Porkkalan alueelle, mutta Pikkalan riemukaari on ainoa, joka on säilynyt jäljellä. Riemukaari on rakenteeltaan metallinen ja maalattu punaisella, sinisellä ja kultaisella maalilla. Riemukaarten läpi Neuvostoliiton sotilaat marssivat muun muassa urheilukisoihin tai paraateihin. Pikkalan riemukaari sijaitsee niin kutsutun Kabanovin tykkitien varrella lähellä Pikkalan kartanoa. Kartano toimi Porkkalan vuokra-aikana asuntona kahdellekymmenelle neuvostoliittolaiselle ruokakunnalle. Tykkitie ja riemukaari ovat saaneet nimensä Porkkalan viimeisen neuvostoliittolaisen komentajan, kenraaliluutnantti Sergei Kabanovin mukaan. == Lähteet == Luokka:Siuntion rakennukset ja rakennelmat Luokka:Riemukaaret
Meksikon presidentinvaali 2018

Meksikon yleisvaalit 2018 järjestettiin Meksikossa 1. heinäkuuta 2018. Äänestäjät valitsivat uuden Meksikon presidentin kuuden vuoden toimikaudeksi, 128 senaatin jäsentä kuudeksi vuodeksi ja 500 edustajainhuoneen jäsentä kolmen vuoden ajaksi. Se oli yksi Meksikon historian suurimmista vaalipäivistä, ja suurin osa maan osavaltioista piti samana päivänä osavaltio- ja paikallisvaaleja, mukaan lukien yhdeksän kuvernööriä. Se oli Meksikon viime aikojen väkivaltaisin kampanja, jossa 130 poliittista henkilöä tapettiin syyskuun 2017 jälkeen. Istuvan presidentin Enrique Peña Nieton ei ollut perustuslain mukaan mahdollista asettua ehdolle. Voimassa olevat lainsäätäjän jäsenet ovat määräaikaisia, joten kaikki kongressin jäsenet valitaan uudestaan. Vuoden 2014 poliittisen uudistuksen seurauksena näissä vaaleissa valitut lainsäätäjän jäsenet saavat ensimmäiset ehdolla uudelleenvalintaan seuraavissa vaaleissa. Kansallinen vaalilaitos (INE) ilmoitti uuden prosessin virallisesti käynnistyneeksi 8. syyskuuta 2017. Presidentinvaalit voitti MORENA puolueen ehdokas Andrés Manuel López Obrador. ==Lähteet== == Aiheesta muualla == Luokka:Vuoden 2018 vaalit Presidentinvaali 2018 Luokka:Meksikon presidentinvaalit
Christine Mboma

Christine Mboma (s. 22. toukokuuta 2003) on namibialainen pika- ja keskimatkojen juoksija. Huhtikuussa 2021 Mboma juoksi Lusakassa 400 metrillä uuden alle 20-vuotiaiden maailmanennätyksen 49,24. Edellinen ME 49,42 oli Grit Breuerin nimissä ja juostu Tokion MM-kisoissa vuonna 1991. Mboma paransi ennätystään kuusi päivää myöhemmin Windhoekissa lukemiin 49,22. Saman vuoden kesäkuussa hän juoksi Bydgoszczissa nuorten maailmanennätyksen ja naisten kaikkien aikojen seitsemänneksi parhaan ajan 48,54. Namibian olympiakomitea ilmoitti heinäkuun 2021 alussa, ettei Mboma saa osallistua Tokion olympialaisissa 400 metrille "liian korkeiden luontaisten testosteroniarvojen" johdosta. Hän osallistui Tokiossa 200 metrille, jossa teki jo alkuerissä alle 20-vuotiaiden maailmanennätyksen 22,11. Välierissä hän paransi tämän ja aikuisten Afrikan ennätyksen lukemiin 21,97 ja edelleen loppukilpailussa aikaan 21,81, jolla saavutti hopeaa. Muutamaa viikkoa myöhemmin Mboma saavutti Nairobin alle 20-vuotiaiden MM-kilpailuissa kultaa 200 metrillä ajalla 21,84 ja hopeaa 4 × 100 metrin viestissä. Hän paransi 200 metrin Afrikan ennätyksen ja nuorten maailmanennätyksen lukemiin 21,78 Zürichissä 9. syyskuuta 2021. Hän saavutti Birminghamin Kansainyhteisön kisoissa 2022 pronssia 200 metrillä ajalla 22,80. Hän voitti Namibian mestaruuden 400 metrin juoksussa 2021, 800 metrillä 2020 ja 2021 sekä 1 500 metrillä 2020. == Lähteet == Luokka:Namibialaiset pikajuoksijat Luokka:Namibialaiset keskimatkojen juoksijat Luokka:Namibialaiset olympiamitalistit Luokka:Vuonna 2003 syntyneet Luokka:Elävät henkilöt
Helmi Paasonen

Helmi Aliisa Paasonen (o.s. Lahdelma; 5. helmikuuta 1896 Heinola – 15. joulukuuta 1968 Helsinki)Kuolinilmoitus, Helmi Aliisa Paasonen o.s. Lahdelma, Helsingin Sanomat, 1968, No 342, sivu 2, julkaistu 18.12.1968 oli suomalainen urheiluvaikuttaja ja toimittaja, joka johti TUL:n naistoimintaa 1920–1930-luvuilla. Lisäksi hän työskenteli Työläisnaisten Urheilulehden päätoimittajana vuosina 1922–1936. Paasonen valittiin TUL:n liittotoimikuntaan vuonna 1921. Vuotta myöhemmin hän aloitti TUL:n naisten voimistelu- ja urheilujaoston perustaman Työläisnaisten Urheilulehden päätoimittajana. Vuonna 1936 Paasonen erosi sekä liittotoimikunnasta että päätoimittajan paikalta vastalauseena pääsihteeri V. J. Kostiaisen erottamiselle. Paasonen kävi kansakoulun ja Heinolan seminaarin harjoituskoulun jatkoluokan ja suoritti kotitalous- ja ompelukursseja. Hänellä oli opintoja konttorityöaloille ja kunnalliseen elämään. Paasonen oli vuonna 1913 voimistelu-, leikki ja uintikursseilla ja sen jälkeen useilla saman alan kursseilla. Vuonna 1922 hän kävi Valtion Raittiusopiston ja valmistui raittiustyöntekijäksi. Hän oli opintomatkoilla Neuvostoliitossa vuonna 1927 ja vuonna 1929 Virossa, Latviassa, Liettuassa, Puolassa, Saksassa, Tsekkoslovakiassa ja Itävallassa. Vuosina 1924–1936 Paasonen toimi TUL:n naissihteerinä ja naisten voimistelu- ja urheilukoti Pajulahden johtajana sen perustamisesta lähtien. Paasonen kuului työväenpuolueeseen vuodesta 1918 ja sen jälkeen erilaisiin työväenliikkeen ammattiosastoihin ja yhdistyksiin sekä toimikuntiin. Paasonen toimi myöhemmin Kymen kunnan huoltotarkastajana.Helmi Paasonen, Eteenpäin, 1939, No 70, sivu 5, julkaistu 1.7.1939 == Lähteet == Luokka:Suomalaiset urheiluvaikuttajat Luokka:Suomalaiset päätoimittajat Luokka:Suomalaiset urheilutoimittajat Luokka:Vuonna 1896 syntyneet Luokka:Vuonna 1968 kuolleet
Anu Puusa

Anu Marjaana Puusa (2. huhtikuuta 1975 Varkaus) on suomalainen kauppatieteen tohtori, joka työskentelee Itä-Suomen yliopiston Joensuun kampuksella johtamisen, erityisesti aineettoman pääoman johtamisen professorina. Hän eteni varsinaiseksi professoriksi (2017) vakinaistamispolkua pitkin, jolloin hän toimi aiemmin apulaisprofessorina vuodesta 2012 lähtien. Puusa tuli ylioppilaaksi Niinivaaran lukiosta vuonna 1994. Hän valmistui Jyväskylän yliopistosta kauppatieteen maisteriksi vuonna 1999 ja kauppatieteen lisensiaatiksi 2005. Kauppatieteen tohtoriksi Puusa valmistui Joensuun yliopistosta vuonna 2007. Hänen suomenkielinen väitöskirjansa (2007) oli otsikoitu Tulkinta organisaatio-identiteetin luonteesta ja ilmentymisestä: "Keitä me organisaationa oikeastaan olemme?". Työurallaan Puusa on toiminut muun muassa johtamisen lehtorina (2005–2007 Joensuun ja 2010–2012 Itä-Suomen yliopistossa) ja johtamisen professorina (Joensuun yliopistossa 2008–2009). Hän oli ulaporulla oleva apulaisprofessori vuosina 2012-2016, ja tätä seurasi johtamisen, erityisesti aineettoman pääoman johtamisen professuuri vuoden 2017 alusta. ==Teoksia== * Anu Puusa & Pauli Juuti (toim.): Laadullisen tutkimuksen näkökulmat ja menetelmät. Gaudeamus 2020. ISBN 9789523450646. ==Lähteet== ==Aiheesta muualla== *Anu Puusan julkaisupofiili Google Scholarissa (google.com) *Riitta Ryynänen (29.1.2020) Pohjois-Karjalan Osuuskauppa on lähtenyt taistoon oman maakunnan puolesta (yhteishyva.fi) Luokka:Suomalaiset professorit Luokka:Itä-Suomen yliopiston professorit Luokka:Suomalaiset kauppatieteilijät Luokka:Vuonna 1975 syntyneet Luokka:Elävät henkilöt
Meksikon presidentinvaali 2012

Meksikon yleisvaalit 2012 järjestettiin Meksikossa 1. heinäkuuta 2012. Vaalit voitti PRI:n ehdokas Enrique Peña Nieto. ==Lähteet== == Aiheesta muualla == Luokka:Vuoden 2012 vaalit Presidentinvaali 2012 Luokka:Meksikon presidentinvaalit
Partido Acción Nacional

Partido Acción Nacional (PAN, () on meksikolainen keskusta-oikeistolainen puolue. Ideologialtaan PAN on konservatiivinen ja kristillisdemokraattinen. Puolue perustettiin vuonna 1939. == Lähteet == ==Aiheesta muualla== * https://www.pan.org.mx/ Luokka:Meksikon puolueet
Murtolammi

Murtolammi tai Murtolampi voi tarkoittaa seuraavia: * Murtolampi, lampi Hankasalmella * Murtolammi, järvi Jämsän Koskenpäällä * Murtolammi, järvi Jämsän pohjoisosassa * Murtolampi, lampi Karstulassa * Murtolampi, lampi Keuruun Hinkkaperällä * Murtolampi, lampi Keuruun Suojärvellä * Murtolampi, lampi Muuramessa * Murtolammi, lampi Mänttä-Vilppulan Myllykylässä * Murtolampi, lampi Petäjäveden Hallanperällä * Murtolammi, lampi Ruovedellä * Murtolampi, lampi Saarijärvellä * Murtolampi, lampi Suonenjoella * Murtolammi, eteläisempi Uuraisten Murtoperällä sijaitsevista lammista * Murtolammi, pohjoisempi Uuraisten Murtoperällä sijaitsevista lammista * Murtolampi, lampi Ähtärissä lähellä Eläinpuistoa.
Bo Green Jensen

Bo Green Jensen (s. 1955 Kastrup, Tanska) on tanskalainen runoilija ja kulttuurijournalisti. Hän on koulutukseltaan filosofian kandidaatti. Hän julkaisi vuonna 1981 esikoiskokoelmansa Requiem og messe ja on kirjoittanut myös nuorisokirjoja.Kotisivu > cv viitattu 17.4.2021 Green Jensenin tuotannolle on ominaista eettisesti tai uskonnollisesti painottunut kulttuurin ja ideologian kritiikki. ==Suomennetut teokset== Green Jensenin suomennettuja runoja on julkaisussa Kirjo: kirjallisuus- ja kulttuurilehti 2002: 3, s. 17–18Runoja Finna.fi, viitattu 17.4.2021. ==Lähteet== Luokka:Tanskalaiset runoilijat Luokka:Tanskalaiset kriitikot Luokka:Vuonna 1955 syntyneet Luokka:Elävät henkilöt
Stephen Greenleaf

Stephen Greenleaf (Howell)Greenleaf, Stephen (Howell), Encyclopedia.com, viitattu 17.4.2021 (1942 Washington, Yhdysvallat) on yhdysvaltalainen jännityskirjailija. Greenleafin teosten tapahtumayhmpäristö on San Francisco ympäristöineen. Päähenkilö on yksityisetsivä John Marschall Tanner. Teokset jatkavat yhdysvaltalaista kovaksikeitettyä dekkariperinnettä. ==Suomennetut teokset== * Avaintodistaja (State's evidence), suom. Kaarina Jaatinen, Karisto 1985 Sarja: Dekkaristo ISBN 951-23-2206-4 * Erolista (The ditto list), suom. Leena Vallisaari, Gummerus 1986 ISBN 951-864-069-6 * Viimeinen toivomus (Death bed), suom. Eero Mänttäri, Karisto 1986 ISBN 951-23-2302-8 * Syyttömyyden hinta (Beyond blame), suom. Eero Mänttäri, William Shakespearen runot suom. Aale Tynni, Karisto 1987 ISBN 951-23-2373-7 * Ääni puhelimessa (Toll call), suom. Eero Mänttäri, Karisto 1988 ISBN 951-23-2486-5 * Vihan varjo (Fatal obsession), suom. Eero Mänttäri, Karisto 1990 ISBN 951-23-2842-9 * Kova hinta (Impact), suom. Eero Mänttäri, Karisto 1991 ISBN 951-23-2935-2 * Vakava virhe (Grave error), suom. Eero Mänttäri, Karisto 1992 ISBN 951-23-3140-3 ;Novelli *Iris, suom. Heikki Sarkkila, teoksessa Pimeiden kujien kulkijat (The mammoth book of private eye stories), toim. Bill Pronzini, Martin H. Greenberg, Book Studio 1992 Sarja: Collector antologia: 1 ISBN 951-611-487-3 ==Lähteet== Luokka:yhdysvaltalaiset jännityskirjailijat Luokka:Vuonna 1942 syntyneet Luokka:Elävät henkilöt
Henna Sandvik

Henna Sandvik (s. 2003) on suomalainen koripalloilija. Hän pelaa laitahyökkääjänä ja on pituudeltaan 183-senttimetrinen. Hän on pelannut Suomen naisten maajoukkueessa neljä, alle 18-vuotiaiden maajoukkueessa kolme ja alle 16-vuotiaiden maajoukkueessa 34 maaottelua. Hän on edustanut Suomen Korisliigassa kasvattajaseuraansa Tapiolan Honkaa kaudesta 2019–2020 alkaen. Jo kaudella 2018–2019 hän oli Hongan joukkueessa voittamassa I-divisioonaa. Sandvik pelasi korisliigakaudella 2019–2020 runkosarjassa 25 ottelua yli 27,5 minuutin ottelukohtaisella peliajalla. Kausi jäi kesken koronaviruspandemian vuoksi. Kaudella 2020–2021 hän pelasi runkosarjassa 27 ottelua noin 25,5 minuutin peliajalla. Ottelua kohden hän teki 9,8 pistettä ja otti 4,4 levypalloa. Sandvik voitti 19-vuotiaiden tyttöjen Suomen-mestaruuden Tapiolan Hongan joukkueessa kaudella 2018–2019. == Lähteet == Luokka:Suomalaiset koripalloilijat Luokka:Vuonna 2003 syntyneet Luokka:Elävät henkilöt
Lotta-Kaisa Paltemaa

Lotta-Kaisa Paltemaa (s. 2001) on suomalainen koripalloilija. Hän pelaa laitahyökkääjänä ja on pituudeltaan 177-senttimetrinen. Hän on pelannut Suomen alle 18-vuotiaiden maajoukkueessa neljä ja alle 16-vuotiaiden maajoukkueessa 20 maaottelua. Hän on edustanut Suomen Korisliigassa kasvattajaseuraansa Tapiolan Honkaa kaudesta 2019–2020 alkaen ja pelasi joukkueessa I-divisioonaa jo kahtena edellisenä kautena. Paltemaa pelasi korisliigakaudella 2019–2020 runkosarjassa 24 ottelua noin 16,5 minuutin ottelukohtaisella peliajalla. Kausi jäi pelaamatta loppuun koronaviruspandemian vuoksi. Kaudella 2020–2021 hän pelasi runkosarjassa 27 ottelua yli 23,5 minuutin peliajalla. Ottelua kohden hän teki 5,7 pistettä ja otti 2,1 levypalloa. Paltemaa voitti 16-vuotiaiden tyttöjen Suomen-mestaruuden kaudella 2016–2017 ja 19-vuotiaiden tyttöjen Suomen-mestaruuden kaudella 2018–2019. == Lähteet == Luokka:Suomalaiset koripalloilijat Luokka:Vuonna 2001 syntyneet Luokka:Elävät henkilöt
Office for Metropolitan Architecture

Office for Metropolitan Architecture eli OMA on Rem Koolhaasin yhdessä Madelon Vriesendorpin sekä Elia ja Zoe Zenghelisin kanssa vuonna 1975 perustama arkkitehtitoimisto. OMA:n päätoimipiste on Rotterdamissa, mutta sillä on sivutoimipisteet myös Lontoossa, New Yorkissa ja Berliinissä. OMA:n suunnitelmia leimaa varhaismodernismin estetiikka yhdistettynä osien fragmentaariseen ja kollaasinomaiseen käsittelyyn dekonstruktivismin hengessä.Jokinen ja Honkala 2000,s. 172 == Lähteet == *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 === Viitteet === Luokka:Arkkitehtitoimistot
Toivo Nuuttinen

Toivo Emil Nuuttinen (31. heinäkuuta 1907 Merikarvia – 20. kesäkuuta 1946 Turku) oli amerikansuomalainen putkityömies ja kirjailija. Yhdentoista vuoden ajan Yhdysvalloissa ja Kanadassa asunut Toivo Nuuttinen lähti vuonna 1933 värvättynä työläisenä Venäjälle. Hän oleskeli vuoden ajan Neuvosto-Karjalassa ja palasi sitten Suomeen. Kokemuksiensa perusteella Nuuttinen kirjoitti tragikoomillisen kirjan "Kaikki päättyy repeämään", jonka päähenkilönä oli suomalainen kommunisti Luurijev, alun perin Luurinen.Mainio kuvaus nykypäivän Neuvosto-Karjalasta, Werner Söderström osakeyhtiön kirjesanomat, 1938, No 16, sivu 4, julkaistu 2.12.1938 (julkaisussa valokuva Toivo Nuuttisesta) Kommunistisen puolueen paikallisosaston sihteerinä toimiva Luurijev pyrkii muun muassa tekemään amerikansuomalaisten työläisten metsäpunktin omavaraiseksi heinän suhteen ja lähettää syyskuussa 150 miestä korjaamaan heinää lähiseudun korvista. Kulottunutta heinää kertyy lopulta vain 50 kiloa. Luurijev aloittaa sitten metsätyökamppailun ja kaadattaa lahoja kuusia joista ei saada kunnollisia tukkeja. Luurijev lähettää kuitenkin Petroskoihin tiedon että metsätyösuunnitelma on täytetty sataprosenttisesti. Totuuden paljastuttua Luurijev likvidoidaan ja hän joutuu pakkotyöhön kärräämään savea Stalinin kanavan työmaalla.Humoristi kuvailee neuvostokomentoa, Ilkka, 15.12.1938, nro 338, s. 6, Kansalliskirjaston digitaaliset aineistot Kirjassaan Nuuttinen käyttää kirjan henkilöiden paikallismurteita kuten Korvensuun Jussin rauman murretta.Kirjallisuus ja taide: Kokemuksia Neuvosto-Karjalasta, Aamulehti, 1939, No 7, sivu 3, julkaistu 9.1.1939 Nuuttinen lähti nuorella iällä Amerikkaan ja asettui siirtolaisena vuonna 1924 Kanadaan aikomuksenaan työskennellä maatiloilla."Canada, Immigration Records, 1919-1924", database, FamilySearch (https://www.familysearch.org/ark:/61903/1:1:68Q8-XT68 : 22 April 2022), Toivo Emil Nuuttinen, 1924. Venäjälle Nuuttinen värvättiin Kanadasta.Merkittäviä teoksia, Jääkäri: Savon Jääkärirykmentin julkaisu, 1938, No 12, sivu 7, julkaistu 16.12.1938 Neuvosto-Karjalasta palattuaan Nuuttinen oleskeli äitinsä Elina Nuuttisen silloisessa kotikaupungissa Hämeenlinnassa, josta muutti Turkuun vuonna 1935.Muuttavia: merimies Toivo Eemeli Nuuttinen, Turku, Hämeen Sanomat, 1935, No 227, sivu 6, julkaistu 1.10.1935 Myöhemmässä vaiheessa Nuuttinen teki konttoritöitä. == Teoksia == * Kaikki päättyy repeämään.. Kuvaus Neuvosto-Karjalasta. WSOY 1938 == Lähteet == Luokka:Suomalaiset kirjailijat Luokka:Amerikansuomalaiset henkilöt Luokka:Vuonna 1907 syntyneet Luokka:Vuonna 1946 kuolleet
Segré-en-Anjou Bleu

Segré-en-Anjou Bleu on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee Oudonjoen varrella, noin 40 kilometriä Angersin kaupungista luoteeseen. Kunta perustettiin 15. joulukuuta 2016, jolloin 15 kuntaa; Aviré, Bourg-d'Iré, La Chapelle-sur-Oudon, Châtelais, La Ferrière-de-Flée, L'Hôtellerie-de-Flée, Louvaines, Marans, Montguillon, Noyant-la-Gravoyère, Nyoiseau, Sainte-Gemmes-d'Andigné, Saint- Martin-du-Bois, Saint-Sauveur-de-Flée ja Segré yhdistyivät. La Chapelle-sur- Oudonin kylässä on vuonna 1632 rakennettu linna Château de la Lorie. Linna koostuu päärakennuksesta ja sen molemmin puolin olevista pitkistä symmetrisistä siipirakennuksista. 1700-luvulla linnaan rakennettiin kappeli ja linna sisustettiin marmorilla ja Pluvinet-huonekaluilla. Linna on ollut saman suvun omistuksessa nykypäivään saakka, joten linnan sisustus huonekaluineen on hyvin säilynyt. Linnan pihapiirissä oleva puutarha vesielementteineen koostuu viidestä pihasta. Linnan pihapiirissä on oma ratsastuskenttä Hippodrome de la Lorie. ==Lähteet== ==Aiheesta muualla== Luokka:Maine-et-Loiren kunnat
Ana Echazarreta

Ana Josefa María de las Echazarreta Pérez Cotapos (21. maaliskuuta 1864 – 25. toukokuuta 1927) oli vuosina 1915–1920 Chilen presidenttinä toimineen Juan Luis Sanfuentesin puoliso. Ana Echazarreta syntyi Santiagossa. Hänen vanhempansa olivat Juan Manuel Echazarreta Yrigoyen ja Mercedes Pérez Cotapos Recabarren. Hän meni naimisiin Juan Luis Sanfuentesin kanssa 11. marraskuuta 1885, ja he saivat yhdessä viisi lasta. Echazarreta kuoli Santiagossa. == Aiheesta muualla == * Sukututkimus Sanfuentes-perheestä (espanjaksi) Luokka:Chileläiset henkilöt Luokka:Valtionpäämiesten puolisot Luokka:1860-luvulla syntyneet Luokka:Vuonna 1927 kuolleet
Elina Aarnisalo

Elina Aarnisalo (s. 26. heinäkuuta 2005) on suomalainen koripalloilija. Hän pelaa takamiehenä ja on 176-senttinen. Hän on pelannut Suomen naisten maajoukkueessa yhden ja alle 16-vuotiaiden maajoukkueessa 13 maaottelua. Hän edustaa Suomen Korisliigassa HBA-Märskyä. == Naisten Korisliiga == Aarnisalo pelasi ensimmäisellä korisliigakaudellaan 2020–2021 kasvattajaseurassaan Tapiolan Hongassa. Hän pelasi runkosarjassa 27 ottelua 16 minuutin ottelukohtaisella peliajalla. Ottelua kohden hän teki 6,3 pistettä ja otti 3,7 levypalloa. Ratkaisevassa välieräottelussa Espoo Basket Teamia vastaan hän teki kauden 2020-2021 Korisliigan yhden ottelun piste-ennätyksensä 14 pistettä, otti 4 levypalloa, antoi yhden syötön ja otti yhden riiston. Aarnisalo palkittiin korisliigakaudella 2020-2021 vuoden tulokkaana. Kaudella 2021-2022 Aarnisalo edusti HBA-Märskyä. Han teki ottelua kohden 15,1 pistettä, otti 4,5 levypalloa ja antoi 3,3 syöttöä. Aarnisalo pelasi otteluissa 30 minuutin keskiarvolla. Kaudella HBA-Märsky sijoittui neljänneksi ja pääsi ensimmäistä kertaa mitalipeleihin. == Maajoukkue == Aarnisalo pelasi ensimmäisen maaottelunsa naisten maajoukkueessa 15-vuotiaana helmikuussa 2021 EM-karsinnassa Ukrainaa vastaan. Hän pelasi ottelussa 11:26 minuuttia, teki yhden pisteen, otti 3 levypalloa, antoi yhden syötön ja torjui yhden heiton. U16 tyttöjen EM-karsinnoissa 2021 (U16 Women’s European Challengers) Aarnisalo edusti Suomea (sijoittui 3:nneksi) ja pelasi ottelua kohden noin 35,8 min ja tilastoiden 23,4 pistettä, 4,6 levypalloa, 4 syöttöä ja 1,6 riistoa. Aarnisalo valittiin Helsingin turnauksen MVP-pelaajaksi. == Lähteet == Luokka:Suomalaiset koripalloilijat Luokka:Vuonna 2005 syntyneet Luokka:Elävät henkilöt
Lapierre

Lapierre on muun muassa seuraavien henkilöiden sukunimi: * Fabrice Lapierre (s. 1983), australialainen pituushyppääjä * François Lapierre (s. 1941), kanadalainen roomalaiskatolinen piispa * Hendrix Lapierre (s. 2002), kanadalainen jääkiekkoilija * Jules Lapierre (s. 1996), ranskalainen maastohiihtäjä * Maxim Lapierre (s. 1985), kanadalainen jääkiekkoilija * Nicolas Lapierre (s. 1984), ranskalainen autourheilija.
Bad Bunny

Bad Bunny, oikealta nimeltään Benito Antonio Martínez Ocasio (s. San Juan, Puerto Rico), on puertoricolainen rap-artisti ja laulaja, joka tunnetaan lattarityylisestä trap-musiikistaan. Hänen tunnettuja kappaleitaan ovat muun muassa ”Estamos Bien” sekä Draken kanssa tehty ”Mia”. Hänen YHLQMDLG-albuminsa on voittanut Grammy-palkinnon. Bad Bunny oli suoratoistopalvelu Spotifyn kuunnelluin artisti vuonna 2020. Bad Bunny esiintyi Shakiran ja Jennifer Lopezin kanssa Super Bowlin puoliaikashow’ssa vuonna 2020. Suomessa artisti vieraili ensimmäistä kertaa vuonna 2019 esiintyessään Ruisrockissa. == Studioalbumit == * X 100pre (2018) * YHLQMDLG (2020) * El Último Tour Del Mundo (2020) * Un Verano Sin Ti (2022) * Nadie Sabe Lo Que Va a Pasar Mañana (2023) * Debí Tirar Más Fotos (2025) == Lähteet == Luokka:Vuonna 1994 syntyneet Luokka:Puertoricolaiset reggaetonlaulajat Luokka:Elävät henkilöt
Alexandra Ailus

Alexandra Ailus (s. 2002) on suomalainen koripalloilija. Hän pelaa takamiehenä ja on pituudeltaan 168-senttimetrinen. Hän on pelannut Suomen alle 18-vuotiaiden maajoukkueessa 17 maaottelua ja alle 16-vuotiaiden maajoukkueessa 39 maaottelua. Hän on edustanut Suomen Korisliigassa kasvattajaseuraansa Tapiolan Honkaa kaudesta 2018–2019 alkaen ja pelasi joukkueessa jo aiemmin I-divisioonaa. Ailus on pelannut Korisliigassa kauden 2020–2021 jälkeen runkosarjassa 64 ottelua, joissa hän on tehnyt ottelua kohden 8,4 pistettä, ottanut 1,9 levypalloa ja antanut 2,4 koriin johtanutta syöttöä. Koronaviruspandemian keskeyttämällä kaudella 2019–2020 hän pelasi keskimäärin yli 30 minuuttia per ottelu. Ailus voitti 19-vuotiaiden tyttöjen Suomen-mestaruuden kaudella 2018–2019. == Lähteet == Luokka:Suomalaiset koripalloilijat Luokka:Vuonna 2002 syntyneet Luokka:Elävät henkilöt
Dekonstruktivismi

Dekonstruktivismi on 1980- ja 1990-luvulla syntynyt arkkitehtuurin suuntaus. Dekonstruktivismi hylkää tavanomaiset käsitykset harmoniasta, yhtenäisyydestä ja vakaudesta. Se ei ole yhtenäinen tyylisuuntaus, vaan pikemminkin hajanainen pyrkimys vääristää rakennusten muotoja, jotta saadaan esiin uudenlaisia muotoja.Curl 1999, s. 195 Nimitys on peräisin vuonna 1988 New Yorkin Museum of Modern Artissa järjestetystä näyttelystä Deconstructivist Architecture, jossa oli esillä muun muassa Zaha Hadidin, Peter Eisenmanin, Daniel Libeskindin, Jean Nouvelin, Bernard Tschumin ja Coop Himmelblau –ryhmän suunnitelmia. Dekonstruktivismia edustavien arkkitehtien muotokieli ei ole yhtenäistä. Suuntauksen pääpiirteenä on pyrkimys vapautua postmodernismista käyttäen hyväksi muotojen ja rakenteen transformaatioita ja hajottamista sekä rikkoa paikan, tilan ja ajan yhtenäisyys.Jokinen ja Honkala 2000, s. 54 == Katso myös == *Dekonstruktivismi (typografia) *Dekonstruktio == Lähteet == *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 *Curl, James Stevens: Dictionary of architecture. Oxford University Press 1999. ISBN 0-19-210006-8 === Viitteet === Luokka:1900-luvun arkkitehtuurin suuntaukset Luokka:2000-luvun arkkitehtuurin suuntaukset
Emilia-Romagnan Grand Prix

Emilia-Romagnan Grand Prix () on Imolassa Italiassa järjestettävä Formula 1 -sarjan osakilpailu. Emilia-Romagnan Grand Prix ajettiin ensimmäisen kerran kaudella 2020. Kaudella 2021 se korvasi alkuperäisessä kalenterissa olleen Kiinan osakilpailun. Kilpailu ajettiin Autodromo Enzo e Dino Ferrarin moottoriradalla. Radan pituus on 4,909 km ja 63 kierroksisen kilpailun yhteispituus on 309,049 km. == Voittajat == Kausi Kuljettaja Valmistaja Rata Raportti Lewis Hamilton Mercedes Imola Raportti Max Verstappen Red Bull Racing-Honda Imola Raportti Max Verstappen Red Bull Racing-RBPT Imola Raportti Peruttiin tulvien vuoksi. Imola Raportti Max Verstappen Red Bull Racing-Honda RBPT Imola Raportti == Sponsorit == * 2020: Emirates Gran Premio dell’Emilia Romagna * 2021: Pirelli Gran Premio del Made in Italy e dell’Emilia Romagna * 2022: Rolex Gran Premio del Made in Italy e dell’Emilia-Romagna * 2024: MSC Cruises Gran Premio del Made in Italy e dell’Emilia-Romagna == Lähteet ==
Radhia Nasraoui

Radhia Nasraoui (; s. 1953 Tunis, Ranskan Tunisia) on tunisialainen asianajaja, joka on erikoistunut ihmisoikeuksiin liittyviin kysymyksiin. Hän on Tunisiassa aktiivisesti vastustanut erityisesti kidutusta, ja hänen perustamansa järjestö on tarjonnut kidutuksesta kärsineille lääketieteellistä ja oikeudellista tukea. Nasraoui on joutunut hallinnon kritisoijana ahdisteluiden ja pelottelun kohteeksi. == Elämä == === Nuoruus ja uran alku === Radhia Nasraoui syntyi vuonna 1953, ja hän on kertonut saaneensa sekulaarin kasvatuksen. Hänen isänsä oli yhteiskunnallisesti aktiivinen, ja hän seurasi isänsä jalanjälkiä liittymällä opiskeluaikoinaan opiskelijajärjestö Union générale des étudiants de Tunisieen, jonka protesteihin hän myös osallistui. Nasraoui opiskeli oikeustiedettä Tunisin yliopistossa, missä hän tapasi myös tulevan miehensä, Hamma Hammamin, joka oli myöhemmin perustamassa kommunistista puoluetta. Nasraoui valmistui vuonna 1976 ja liittyi Tunisin asianajajakuntaan. Hän aloitti työuransa lakitoimiston harjoittelijana, ja siellä hän vakuutti asianajajat puolustamaan opiskelijoita, jotka oli tuomittu osallistumisesta presidentti Habib Bourguiban vastaisiin protesteihin. === Oma toimisto ihmisoikeusasianajajana === Nasraoui perusti vuonna 1978 oman toimistonsa, ja hän on keskittynyt puolustamaan Tunisian poliittisia vankeja. Hän oli ensimmäisiä, jotka puolusti islamistipuolueen jäsenten vaimoja, joita oli 1990-luvulla vainottu, ahdisteltu ja kidutettu. Nasraoui oli aktiivisesti vastustamassa Tunisian viranomaisten tekemiä ihmisoikeusrikkomuksia. Nasraoui oli vuonna 2003 perustamassa kidutuksen vastaista Association de lutte contre la torture en Tunisie -järjestöä (ACTT). Siitä tuli vuonna 2011 Organisation Mondiale Contre la Torturen Tunisian-toimisto. ACTT tuomitsi julkisesti kidutuksen käyttämisen ja takasi lääketieteellistä ja oikeudellista apua kidutuksesta kärsineille. Koska Nasraoui on aktiivisesti kritisoinut Tunisian hallitusta ja hallintokoneistoa, hän ja hänen perheensä ovat itsekin joutuneet ahdistelun ja pelottelun kohteeksi. Nasraoui on ollut poliisin valvonnan alla, ja Tunisian turvallisuusjoukot ovat pahoinpidelleet hänet. Nasrouin mies Hamma Hammami on myös istunut useita vuosia vankilassa ja joutunut elämään piilossa mahdollisen pidätyksen, kidutuksen ja kuoleman pelon takia. == Tunnustukset == Nasraoui on saanut toimistaan useita kansainvälisiä ihmisoikeuspalkintoja. Vuonna 2012 hänelle myönnettiin Olof Palme -palkinto yli 30 vuotta kestäneestä työstä kidutusta ja rankaisemattomuutta vastaan. Vuonna 2013 hän puolestaan sai Geuzenpenning-mitalin. Nasraouista tuli vuonna 2006 Université libre de Bruxellesin ja vuonna 2013 Monsin yliopiston kunniatohtori. == Lähteet == Luokka:Tunisialaiset henkilöt Luokka:Asianajajat Luokka:Ihmisoikeusaktivistit Luokka:Vuonna 1953 syntyneet Luokka:Elävät henkilöt
NF (rap-artisti)

Nathan John Feuerstein (syntynyt 30. maaliskuuta 1991), joka tunnetaan nimikirjaimillaan NF (tyyliteltynä ИF ), on yhdysvaltalainen räppäri, laulaja ja lauluntekijä. Hän on julkaissut kaksi EP:tä, I'm Free (2012), ja NF -EP:n vuonna 2014 Capitol CMG:n kanssa . NF on julkaissut kuusi studioalbumia: Moments (2010) , Mansion (2015), Therapy Session (2016), Perception (2017), The Search (2019) ja Hope (2023). NF julkaisi mixtapen Clouds (The Mixtape) vuonna 2021. Hänen albumit ovat ansainneet useita tunnustuksia, mukaan lukien: Gospel Music Associationin Dove Awardin vuoden rap/hiphop -albumista (Therapy Session), kaksi numero 1 debyyttiä Billboard 200 -listoilla (Perception ja The Search), ja kolminkertaisen platinan sertifioidun singlen Yhdysvalloissa, joka pääsi listoille myös kansainvälisesti ("Let You Down"). == Elämä == Nathan John Feuerstein syntyi Gladwinissa, Michiganissa, 30. maaliskuuta 1991. Hän meni naimisiin Bridgette Doremuksen kanssa syksyllä 2018. == Kiertueet == * Therapy Session Tour (2017) * Perception Tour (2018) * Perception World Tour (2018) * The Search Tour (2019) == Diskografia == === Studioalbumit === * Moments (29. marraskuuta 2010) * Mansion (31. maaliskuuta 2015) * Therapy Session (22. huhtikuuta 2016) * Perception (6. lokakuuta 2017) * The Search (26. heinäkuuta 2019) * Hope (2023) === EP:t === * I'm Free (1. toukokuuta 2012) * NF (5. elokuuta 2014) *Club Dj (24. lokakuuta 2021) === Mixtapet === * Clouds (The Mixtape) (26. maaliskuuta 2021) == Lähteet == Luokka:Elävät henkilöt Luokka:Vuonna 1991 syntyneet Luokka:Yhdysvaltalaiset hip hop -artistit
Karol G

Karol G, oikealta nimeltään Carolina Giraldo Navarro (s. ), on kolumbialainen laulaja. Hän julkaisi ensimmäisen albuminsa, Unstoppable, vuonna 2017 ja voitti parhaan uuden artistin Latin Grammy -palkinnon vuonna 2018. Karol G:n menestynein kappale on vuonna 2019 julkaistu ”Tusa”, jonka hän teki yhteistyönä Nicki Minajin kanssa. Kappaleen musiikkivideota oli katsottu videopalvelu YouTubessa yli miljardi kertaa vuoden 2021 maaliskuuhun mennessä. == Diskografia == === Studioalbumit === * Unstoppable (2017) * Ocean (2019) * KG0516 (2021) == Lähteet == Luokka:Vuonna 1991 syntyneet Luokka:Kolumbialaiset laulajat Luokka:Poplaulajat Luokka:Elävät henkilöt Luokka:Reggaetonlaulajat